Edukiak

# Etiketak

Zehaztu etiketa-testua eta aukeratu etiketaren paper-tamaina.

Komando hau erabiltzeko...

Aukeratu Fitxategia - Berria - Etiketak - Etiketak fitxa.

## Etiketa

Sartu edo txertatu etiketan agertuko den testua.

### Etiketa-testua

Idatzi etiketan agertuko den testua. Datu-baseko eremua ere txerta daiteke.

### Helbidea

Bidaltzailearen helbidea duen etiketa sortzen du. Unean Etiketa-testua koadroan dagoen testua gainidatzi egiten da.

Zure itzulerako helbidea aldatzeko, aukeratu LibreOffice - Hobespenak Tresnak - Aukerak - LibreOffice, eta ondoren egin klik Erabiltzaile-datuak fitxan.

### Datu-basea

Hautatu etiketaren datu-iturburu gisa erabili nahi duzun datu-basea.

### Taula

Hautatu etiketan erabili nahi dituzun eremuak dituen datu-baseko taula.

### Datu-basearen eremua

Hautatu nahi duzun eremua datu-basean, eta ondoren, egin klik koadro honen ezkerrean dagoen gezian, Etiketa-testua koadroan eremua txertatzeko.

Datu-baseko eremuaren izena parentesien bidez lotuta dago Etiketa-testua koadroan. Nahi izanez gero, datu-baseko eremuak zuriuneen bidez bereiz daitezke. Sakatu ⏎ datu-baseko eremu bat lerro berri batean txertatzeko.

## Formatua

Etiketaren aurrez definitutako formatu-tamaina hauta daiteke, edo bestela, Formatua fitxan zehaztutako formatu-tamaina hauta daiteke.

### Jarraitua

Paper jarraituan etiketak inprimatzen ditu.

### Orria

Banakako orrietan etiketak inprimatzen ditu.

### Marka

Hautatu erabili nahi duzun paper-marka. Marka bakoitzak bere formatu-tamainak dauzka.

### Mota

Hautatu erabili nahi duzun formatu-tamaina. Formatu erabilgarriak Marka zerrendan hautatutako markaren arabera daude. Etiketa-formatu pertsonalizatu bat erabili nahi baduzu, hautatu [Erabiltzailea], eta formatua definitzeko, egin klikFormatua fitxan.

### Informazioa

Paper mota, etiketaren dimentsioak eta etiketen sareta Formatua arearen beheko aldean bistaratzen dira.