Edukiak

# Makroa

Aukeratu zein makro nahi duzun exekutatzea grafikoa, markoa edo OLE objektua hautatuta dagoenean. Hautatutako objektuaren arabera, funtzioa Objektua elkarrizketa-koadroko Makroa fitxan edo Esleitu makroa elkarrizketa-koadroan egongo da.

## Gertaera

Hautatutako objektuak une honetan esleituta dituen makroentzat garrantzitsuak diren gertaerak zerrendatzen ditu.

Ondorengo taulan dokumentuko objektuek esleituta eduki ditzaketen makroak eta gertaerak deskribatzen dira:

Gertaera | Gertaera-exekuzioa | OLE objektua | Grafikoak | Markoa | Autotestua | Irudi-maparen eremua | Hiperesteka
--- | --- | --- | --- | --- | --- | --- | ---
Egin klik objektuan | Objektua hautatuta dago. | ✓ | ✓ | ✓ |  |  |
Sagua objektuaren gainean | Sagua objektuaren gainean mugitzen da. | ✓ | ✓ | ✓ |  | ✓ | ✓
Exekutatu hiperesteka | Objektuari esleitutako hiperestekan klik egiten da. | ✓ | ✓ | ✓ |  |  | ✓
Saguak objektua utzi du | Sagua objektutik kanpo joaten da. | ✓ | ✓ | ✓ |  | ✓ | ✓
Grafikoa ongi kargatu da | Grafikoak ongi kargatu dira. |  | ✓ |  |  |  |
Grafiko-kargatzea eten egin da | Grafiko-kargatzea gelditu egin du erabiltzaileak (adibidez, orrialde bat deskargatzean). |  | ✓ |  |  |  |
Grafikoa ez da ongi kargatu | Grafikoak ez dira behar bezala kargatu, adibidez, grafiko bat aurkitu ez bada. |  | ✓ |  |  |  |
Alfa karaktereen sarrera | Testua teklatuaren bidez sartu da |  |  | ✓ |  |  |
Ez-alfa karaktereen sarrera | Karaktere ez-inprimagarriak teklatuaren bidez sartu dira, adibidez, tabulazioak eta lerro-jauziak. |  |  | ✓ |  |  |
Tamaina aldatu markoari | Markoari saguaren bidez aldatu zaio tamaina. |  |  | ✓ |  |  |
Lekuz aldatu markoa | Markoa saguaz aldatu da lekuz. |  |  | ✓ |  |  |
Autotestua txertatu aurretik | Testu-blokea txertatu aurretik. |  |  |  | ✓ |  |
Autotestua txertatu ondoren | Testu-blokea txertatu ondoren. |  |  |  | ✓ |  |

## Makroak

Aukeratu zein makro exekutatzea nahi duzun hautatutako gertaera gertatzean.

Markoek funtzioei gertaerak esleitzeko aukera ematen dute, hala, funtzioak erabakiko du gertaera funtzioak berak edo LibreOffice Writerrek exekutatuko duen.

### Kategoria

LibreOffice dokumentuak eta aplikazioak zerrendatzen ditu. Egin klik makroak gordetzea nahi duzun kokagunearen izenean.

### Makroaren izena

Erabilgarri dauden makroak zerrendatzen ditu. Egin klik hautatutako objektua esleitzea nahi duzun makroan.

## Esleitu

Hautatutako makroa zehaztutako gertaerari esleitzen dio. Esleitutako makroen sarrerak gertaeraren ondoren ezartzen dira.

## Kendu

Hautatutako elementuari esleitutako makroa kentzen du.

## Makro-hautapena

Hautatu esleitzea nahi duzun makroa.