Edukiak

# Elkartze-propietateak

Kontsulta-diseinuan estekatutako bi eremuren arteko lotura-marran klik bikoitza egiten bada edo Txertatu – Erlazio berria aukeratzen bada, Elkartze-propietateak elkarrizketa-koadroa agertuko da. Propietate horiek aurrerantzean sortutako kontsulta guztietan erabiliko dira.

Komando hau erabiltzeko...

Kontsulta-diseinua ireki, eta aukeratu Txertatu - Erlazio berria, edo egin klik bikoitza bi taulen arteko lotura-marran.

## Parte hartzen duten taulak

Elkartu nahi diren bi taula desberdin zehazten ditu.

## Parte hartzen duten eremuak

Erlazio baten bidez elkartuko diren bi datu-eremu zehazten ditu.

## Aukerak

### Mota

Hautatutako elkartzearen mota zehazten du.Zenbait datu-basek balizko mota anitzen azpimultzo bat soilik onartzen dute.

### Barneko elkartzea

Barneko elkartze batean, emaitzen taulak gordetzen dituen erregistroak estekatutako eremuetan eduki bera dutenak dira. LibreOffice SQL lengoaian, mota horretako esteka WHERE klausula batekin sortzen da.

### Ezkerreko elkartzea

Ezkerreko elkartzeetan, emaitzen taularen edukia honakoa izango da: ezkerreko taularen kasuan, kontsultatutako eremuen erregistro guztiak, eta eskuineko taularen kasuan, elkartutako eremuetarako eduki bera duten kontsultatutako eremuen erregistroak soilik. LibreOffice SQLn, esteka mota hori LEFT OUTER JOIN komandoari dagokio.

### Eskuineko elkartzea

Eskuineko elkartzeetan, emaitzen taulak honakoa izango du: eskuineko taularen kasuan, kontsultatutako eremuen erregistro guztiak, eta ezkerreko taularen kasuan, elkartutako eremuetarako eduki bera duten kontsultatutako eremuen erregistroak soilik. LibreOffice SQLn, esteka mota hori RIGHT OUTER JOIN komandoari dagokio.

### Elkartze osoa

Elkartze osoetan, emaitzen taulak kontsultatutako eremuen erregistro guztiak izango du, bai eskuineko taulakoak bai ezkerreko taulakoak. LibreOffice SQLn, esteka mota hori FULL OUTER JOIN komandoari dagokio.

### Naturala

Elkartze naturaletan, NATURAL gako-hitza txertatzen da erlazioa definitzen duen SQL instrukzioan. Erlazioak bi tauletan zutabe-izen bera duten zutabe guztiak elkartzen ditu. Elkartutako taulak zutabe bakarra izango du izen bera duten zutabe-bikote bakoitzeko.