Edukiak

# Baldintza - Gelaxka guztiak

Baldintzapeko formatua hautatutako barrutian definitutako gelaxka multzoari aplikatzen dio. Formatua barruti osoaren edukiaren arabera aplikatzen da.

## Kolore-eskala

Kolore-eskala bat aplikatzen dio barruti bati, bi edo hiru koloretako gradiente bat bistaratuz barrutian, gelaxka bakoitzaren balioaren arabera.

Komando hau erabiltzeko...

#### Menu-barratik:

Aukeratu Formatua - Baldintzapekoa - Kolore-eskala

#### Fitxadun interfazetik:

Choose Home - Conditional - Color Scale.

#### Tresna-barretatik:

Kolore-eskala

### Baldintzak

Kolore-eskalaren kalkulua 2 edo 3 baldintzaren araberakoa da. Honako moduan definitzen dira:

- Gutxienekoa (Gehienekoa): barrutiko gutxieneko (gehieneko) balioak erabiliz kalkulatzen du.

- Balioa: balio finkoa. Sartu balioa testu-koadroan.

- Pertzentila: Pertzentil bat da datuak 100 zati berdinetan zatitzen duen 99 balioetako bakoitza. Zati bakoitzak laginaren populazioaren 1/100 ordezkatzen du. Pertzentilak datu multzo bateko baliorik txikienetik handienera doan datu-serie baten balioa itzultzen du. P= 25 bada, adibidez, pertzentila lehen kuartila da. P = 50 bada, datu multzoaren MEDIANA ere bada. Sartu pertzentilaren balioa testu-koadroan. Baliozko balioak 0 eta 100 artekoak dira.

- Ehunekoa: barrutiko gutxieneko eta gehieneko balioen arabera definitutako luzeraren gutxienekoaren (gehienekoaren) ehunekoa ordezkatzen duen balio finko bat. Gutxienekoa %10ekoa bada, [Gutxienekoa,Gehienekoa] segmentuaren %10aren azpiko balioak hautatzen dira. Gehienekoa %80koa bada, [Gutxienekoa,Gehienekoa] segmentuaren %80aren gaineko balioak hautatzen dira. Baliozko balioak 0 eta 100 artekoak dira. Ez sartu ehunekoen ikurra (%).

- Formula: Berdintasunaren ikurrarekin (=) hasten den formula-adierazpena, zenbakizko balio bat kalkulatzen duena. Balioak izan daitezke zenbakiak, datak edo denbora. Sartu formula-adierazpena testu-koadroan.

## Datu-barra

Data bar option fills the cell with solid or gradient color corresponding to the numeric value in the cell.

Komando hau erabiltzeko...

#### Menu-barratik:

Aukeratu Formatua - Baldintzapekoa - Datu-barra

#### Fitxadun interfazetik:

Choose Home - Conditional - Data Bar.

#### Tresna-barretatik:

Datu-barra

### Baldintzak

Barra-arearen betegarria kalkulatzeko, beheko baldintzak erabiliko dira:

- Automatikoa: barrutiko gutxieneko eta gehieneko balioak erabiliz kalkulatzen du.

- Gutxienekoa (Gehienekoa): barrutiko gutxieneko (gehieneko) balioak erabiliz egiten du kalkulua.

- Balioa: balio finkoa. Sartu balioa testu-koadroan.

- Pertzentila: Pertzentil bat da datuak 100 zati berdinetan zatitzen duen 99 balioetako bakoitza. Zati bakoitzak laginaren populazioaren 1/100 ordezkatzen du. Pertzentilak datu multzo bateko baliorik txikienetik handienera doan datu-serie baten balioa itzultzen du. P= 25 bada, adibidez, pertzentila lehen kuartila da. P = 50 bada, datu multzoaren MEDIANA ere bada. Sartu pertzentilaren balioa testu-koadroan. Baliozko balioak 0 eta 100 artekoak dira.

- Ehunekoa: barrutiko gutxieneko eta gehieneko balioen arabera definitutako luzeraren gutxienekoaren (gehienekoaren) ehunekoa ordezkatzen duen balio finko bat. Gutxienekoa %10ekoa bada, [Gutxienekoa,Gehienekoa] segmentuaren %10aren azpiko balioak hautatzen dira. Gehienekoa %80koa bada, [Gutxienekoa,Gehienekoa] segmentuaren %80aren gaineko balioak hautatzen dira. Baliozko balioak 0 eta 100 artekoak dira. Ez sartu ehunekoen ikurra (%).

- Formula: Berdintasunaren ikurrarekin (=) hasten den formula-adierazpena, zenbakizko balio bat kalkulatzen duena. Balioak izan daitezke zenbakiak, datak edo denbora. Sartu formula-adierazpena testu-koadroan.

### Aukera gehiago

'Datu-barra' elkarrizketa-koadroa irekitzen da datu-barren bistaratzeari xehetasunak gehitzeko.

#### Sarrerako balioak

Goiko baldintza berak.

#### Barra-koloreak

Hautatu balio positibo eta negatiboetarako kolorea.

#### Betegarria

- Gradientea: ezarri balio positiboen (negatiboen) kolorearen eta zuriaren arteko kolore-eskala bat.

- Kolorea: erabili kolore positiboa (negatiboa) datu-barra osoan, ez erabili kolorea iluntzeko gradienterik.

#### Ardatza

Ezarri datu-barraren ardatz bertikalaren kokagunea. Balioak:

- Automatikoa: kokatu ardatz bertikala gehieneko eta gutxieneko balioen erdian.

- Erdian: ezarri ardatz bertikala zutabearen erdian.

- Bat ere ez: ez bistaratu ardatz bertikalik.

#### Barra-luzerak

Datu-barren gutxieneko (gehieneko ) luzera ezartzen du zutabe-zabaleraren ehuneko gisa.

#### Bistaratu barrak soilik

Ez bistaratu gelaxkako balioak, datu-barrak soilik.

## Ikono multzoa

Gehitu gelaxkari ikono bat zehaztutako atalaseetako balioen arabera. Ikono multzo anitz daude erabilgarri.

Komando hau erabiltzeko...

#### Menu-barratik:

Aukeratu Formatua - Baldintzapekoa - Ikono multzoa

#### Fitxadun interfazetik:

Choose Home - Conditional - Icon Set.

#### Tresna-barretatik:

Ikono multzoa

### Erabilgarri dauden ikono multzoak

- 3, 4 edo 5 - geziak

- 3, 4 edo 5 - gezi grisak

- 3 - banderak

- 3 - semaforoak 1 eta 2 (bi diseinu desberdin)

- 3 - Smileyak 1 eta 2

- 3 - ikurrak

- 4 - zirkuluak gorritik beltzera

- 4 edo 5 - puntuazioak

- 5 - laurdenak

- 5 - koadroak

### Atalaseetarako baldintzak

Ikono bakoitzerako atalaseak ezartzeko baldintzak honako moduan zehaztu daitezke

- Balioa: balio finkoa. Sartu balioa testu-koadroan.

- Pertzentila: Pertzentil bat da datuak 100 zati berdinetan zatitzen duen 99 balioetako bakoitza. Zati bakoitzak laginaren populazioaren 1/100 ordezkatzen du. Pertzentilak datu multzo bateko baliorik txikienetik handienera doan datu-serie baten balioa itzultzen du. P= 25 bada, adibidez, pertzentila lehen kuartila da. P = 50 bada, datu multzoaren MEDIANA ere bada. Sartu pertzentilaren balioa testu-koadroan. Baliozko balioak 0 eta 100 artekoak dira.

- Ehunekoa: barrutiko gutxieneko eta gehieneko balioen arabera definitutako luzeraren gutxienekoaren (gehienekoaren) ehunekoa ordezkatzen duen balio finko bat. Gutxienekoa %10ekoa bada, [Gutxienekoa,Gehienekoa] segmentuaren %10aren azpiko balioak hautatzen dira. Gehienekoa %80koa bada, [Gutxienekoa,Gehienekoa] segmentuaren %80aren gaineko balioak hautatzen dira. Baliozko balioak 0 eta 100 artekoak dira. Ez sartu ehunekoen ikurra (%).

- Formula: Berdintasunaren ikurrarekin (=) hasten den formula-adierazpena, zenbakizko balio bat kalkulatzen duena. Balioak izan daitezke zenbakiak, datak edo denbora. Sartu formula-adierazpena testu-koadroan.

Erlazionatutako gaiak

Baldintzapeko formatua

Nola erabili ikono multzoen baldintzapeko formatua TDF wikian.

Nola aplikatu kolore-eskalako baldintzapeko formatua TDF wikian.