Edukiak

# Bilatu eguneratzeak

Eguneratzeak eskuz edo automatikoki bila daitezke.

Eguneratzerik badagoen begiratzean, instalatutako hedapen guztien eguneratzerik badagoen ere begiratuko da.

Aukeratu Laguntza – Bilatu eguneratzeak eskuz begiratzeko.

Eguneratzeen bilaketa automatikoa gaitu edo desgaitzeko, erabili LibreOffice - Hobespenak Tresnak - Aukerak - LibreOffice - Lineako eguneratzea aukera.

- Eguneraketa bat eskuragarri badago, ikono bat agertuko da menu-barran eguneraketaren abisua emateko. Egin klik ikonoa informazio gehiago jasotzeko.

Bilatu eguneratzeak elkarrizketa-koadroa bistaratuko da, eta han LibreOffice aplikazioaren lineako eguneratzeari buruzko informazioa ikusiko duzu.

1. Gaitu Interneteko konexio bat LibreOffice(e)rako.

   Proxy zerbitzari bat behar baduzu, sartu proxy-aren ezarpenak LibreOffice - Hobespenak Tresnak - Aukerak - Internet – Proxy-a aukeran.

2. Aukeratu Bilatu eguneratzeak zure bulegoko aplikazio multzoaren bertsio berriagoa badagoen ikusteko.

Bertsio berriagoa erabilgarri badago eta LibreOffice horiek automatikoki deskargatzeko konfiguratuta ez badago, ekintza hauetako edozein hauta dezakezu:

- Deskargatu bertsio berria.

- Instalatu deskargatutako fitxategiak.

- Eten eguneratzeen bilaketa hau oraingoz.

LibreOffice fitxategiak automatikoki deskargatzeko konfiguratuta badago, berehala hasiko da deskargatzen. Elkarrizketa-koadroa ikonotu arren, deskargatzen jarraituko du.

Deskarga automatikoak desgaituta badaude, abiarazi deskarga eskuz.

Eguneratzerik aurkitzen ez bada, elkarrizketa-koadroa itxi dezakezu.

LibreOffice eguneratzeko administratzailearen eskubideak eduki behar dituzu.