Edukiak

# Kontsulta-diseinuaren barra

SQL kontsulta bat sortu edo editatzean, Kontsulta-diseinua barrako ikonoak erabil ditzakezu datuen bistaratzea kontrolatzeko.

Kontsulta edo diseinua sortzeko moduaren arabera, hau da, Diseinua edo SQL fitxa-orria erabili izanaren arabera, ikono hauek agertuko dira:

## Exekutatu kontsulta

SQL kontsulta exekutatzen du eta kontsultaren emaitza bistaratzen du. Exekutatu kontsulta funtzioak ez du kontsulta gorde.

Exekutatu kontsulta

## Garbitu kontsulta

Diseinu-leihotik kontsulta garbitzen du eta taula guztiak ezabatzen ditu.

Garbitu kontsulta

## Aktibatu/desaktibatu diseinu-ikuspegia

Diseinu-ikuspegia edo kontsultaren SQL ikuspegia bistaratzen ditu.

Aktibatu/desaktibatu diseinu-ikuspegia

## Gehitu taulak

Diseinu-leihoan txertatuko diren taulak zehazten ditu.Gehitu taulak elkarrizketa-koadroan, hautatu uneko zereginerako behar diren taulak.

Taulak txertatu

## Funtzioak

Funtzioa errenkada bistaratuko du Kontsulta-diseinua leihoaren diseinu-bistaren beheko aldean.

Funtzioak

## Taularen izena

Taula errenkada bistaratuko du Kontsulta-diseinua leihoaren beheko aldean.

Taularen izena

## Aliasa

Aliasa errenkada bistaratuko du Kontsulta-diseinua leihoaren beheko aldean.

Aliasa

## Balio unibokoak

Uneko zutabeko SQL kontsultan sortutako hautapen-instrukzioa hedatzen du DISTINCT parametroarekin. Ondorioa da hainbat aldiz ageri diren balio berdinak behin bakarrik zerrendatuko direla.

Balio unibokoak

SQL fitxan egoten da ikono hau:

## Exekutatu SQL komandoa zuzenean

Jatorrizko SQL moduan, LibreOffice aplikazioak interpretatu ezin dituen SQL komandoak sar ditzakezu, baina zuzenean datu-iturburura pasako dira. Aldaketa horiek diseinu-leihoan bistaratzen ez badituzu, ezingo duzu itzuli diseinu-leiho horretara.

Exekutatu SQL komandoa zuzenean