Edukiak

# Txertatu eskuzko jauzia

Eskuzko lerro-jauzia, zutabe-jauzia edo orrialde-jauzia txertatzen du kurtsorea dagoen lekuan.

Komando hau erabiltzeko...

Aukeratu Txertatu - Jauzi gehiago - Eskuzko jauzia

## Mota

Hautatu txertatu nahi duzun jauzi mota.

### Lerro-jauzia

Uneko lerroa amaitzen du, eta kurtsorearen eskuinean aurkitutako testua hurrengo lerrora darama, paragrafo berria sortu gabe.

Berrabiarazte-kokalekuak zehazten du hurrengo lerroa non hasiko den lerro-jauzi baten ondoren.

Balio posibleak behekoak dira.

Jatorrizko testu-diseinua:

Balioa | Formatu-markak | Esanahia
--- | --- | ---
[Bat ere ez] |  | Jarraitu uneko lerroaren ondoren.
Hurrengo lerro osoa |  | Jarraitu hurrengo lerro osoan, ainguratutako objektu guztien eta uneko lerroaren arteko ebakiduraren azpian alegia.
Ezkerrean |  | Jarraitu ezkerreko aldean blokeatu gabe dagoen hurrengo lerroan.
Eskuinean |  | Jarraitu eskuineko aldean blokeatu gabe dagoen hurrengo lerroan.

Lerro-jauziaren balio lehenetsia 'Bat ere ez' da.

Lerro-jauzi lehenetsia txertatzeko beste modu bat ⇧+⏎ sakatzea da.

### Zutabe-jauzia

Eskuzko zutabe-jauzi bat txertatzen du (zutabe anitzeko diseinuan), eta kurtsorearen eskuinean aurkitutako testua hurrengo zutabearen hasierara darama. Eskuzko zutabe-jauzia inprimatuko ez den ertz batekin adierazten da zutabe berriaren goialdean.

Zutabe-jauzi bat txertatzeko, sakatu ⌘Ctrl+⇧+⏎

### Orrialde-jauzia

Eskuzko orrialde-jauzia txertatzen du, eta kurtsorearen eskuinera dagoen testua hurrengo orrialdearen hasierara eramaten du. Txertatutako orrialde-jauzia adierazteko, orrialde berriaren goian ez inprimatzeko ertza jartzen da.

Orrialde-jauzi bat txertatzeko beste modu bat ⌘Ctrl+⏎ erabiltzea da. Hala ere, hurrengo orrialdeari beste orrialde-estilo bat esleitu nahi bazaio, menu-komandoa erabili behar da orrialde-jauzia eskuz txertatzeko.

### Orrialde-estiloa

Hautatu eskuzko orrialde-jauziaren ondoren datorren orriaren orri-formatua.

Orientazio horizontala eta bertikala txandakatzeko, aukeratu Orrialde-estilo lehenetsia orientazio bertikala aplikatzeko edo Horizontala estiloa orientazio horizontala aplikatzeko.

### Aldatu orrialde-zenbakia

Zuk zehaztutako orrialde-zenbakia esleitzen dio eskuzko orrialde-jauziaren ondoren dagoen orrialdeari. Aukera hori erabilgarri egongo da beste orrialde-estilo bat esleitzen badiozu eskuzko orrialde-jauziari jarraituko dion orrialdeari.

### Orrialde-zenbakia

Sartu eskuzko orrialde-jauziaren ondoren datorren orriaren zenbakia.

Eskuzko jauziak bistaratzeko, aukeratu Ikusi - Ez inprimatzeko karaktereak.

Erlazionatutako gaiak

Orrialde-jauziak txertatzea eta ezabatzea

Orrialde-orientazioa aldatzea