Edukiak

# Goiburuko eta orri-oinei buruz

Goiburukoak eta orri-oinak orrialdearen goiko eta beheko marjinetako areak dira, eta hor testua edo grafikoak gehi ditzakezu. Goiburukoak eta orri-oinak uneko orrialde-estiloari gehitzen zaizkio. Estilo bera erabiltzen duen orrialde orok zuk gehitutako goiburukoa edo orri-oina jasotzen du automatikoki. Testu-dokumentuetako goiburuko eta orri-oinetan Eremuak txerta ditzakezu, hala nola orrialde-zenbakiak eta kapitulu-izenburuak.

Uneko orrialdearen orrialde-estiloa Egoera barran bistaratzen da.

- Orrialdeari goiburukoa gehitzeko, aukeratu Txertatu - Goiburukoa eta orri-oina - Goiburukoa, eta hautatu uneko orrialdearentzako orrialde-estiloa azpimenuan.

- Orrialdeari orri-oina gehitzeko, aukeratu Txertatu - Goiburukoa eta orri-oina - Orri-oina, eta hautatu uneko orrialdearentzako orrialde-estiloa azpimenuan.

- Bestela ere, Formatua - Orrialde-estiloa aukeratu daiteke, ondoren Goiburukoa edo Orri-oina fitxan klik egin eta Aktibatu goiburukoa edo Aktibatu orri-oina hautatu. Kendu marka Eduki bera ezkerreko eta eskuineko orrialdeetan kontrol-laukiari orrialde bakoitietan eta bikoitietan goiburuko eta orri-oin desberdinak definitzeko.

- Dokumentuan goiburuko edo orri-oin ezberdinak erabiltzeko, Orrialde-estilo ezberdinetan gehitu behar dituzu, eta ondoren, goiburukoa edo orri-oina agertzen nahi duzun orrialdeetan aplikatu behar dituzu estiloak.

## Goiburukoak eta orri-oinak HTML dokumentuetan

Goiburuko eta orri-oinen aukera batzuk ere erabilgarri daude HTML dokumentuentzat. HTML formatuak ez ditu goiburukoak eta orri-oinak onartzen, eta horregatik etiketa bereziekin esportatzen dira arakatzailean ikusi ahal izateko. Goiburukoak eta orri-oinak HTML dokumentuetan esportatzen dira web diseinua moduan gaituta badaude. Dokumentua LibreOffice aplikazioan berriro irekitzean, goiburukoak eta orri-oinak behar bezala bistaratzen dira, zuk txertatutako eremuak barne.

Erlazionatutako gaiak

Uneko orrialdean oinarritutako orrialde-estiloa sortzea

Goiburuko eta orri-oin ezberdinak definitzea

Goiburukoan edo orri-oinean kapitulu-izena eta -zenbakia txertatzea

Goiburukoei eta orri-oinei formatua ematea

Orrialde-estiloak