Edukiak

# Aldaketak

Dokumentuko aldaketen itxura definitzen du.

Zure testu-dokumentuan edo kalkulu-orrian aldaketak grabatu edo erakusteko, aukeratu Editatu - Aldaketen jarraipena - Grabatu edo Editatu - Aldaketen jarraipena - Erakutsi.

Komando hau erabiltzeko...

Ireki testu-dokumentu bat, eta aukeratu LibreOffice - Hobespenak Tresnak - Aukerak- LibreOffice Writer - Aldaketak.

## Testu-bistaratzea

Grabatutako aldaketak bistaratzeko ezarpenak zehazten ditu. Hautatu aldaketa mota eta dagozkion bistaratze-atributua eta kolorea. Hautatutako bistaratze-aukeren efektua erakusten du aurrebista-eremuak.

### Txertatzeak / Atributuak

Testua txertatzen denean, dokumentuko aldaketak nola bistaratuko diren zehazten du.

### Ezabatzeak / Atributuak

Testua ezabatzen denean, dokumentuko aldaketak nola bistaratuko diren zehazten du. Testu-ezabatzeak grabatzen badira, testua hautatutako atributuarekin bistaratuko da (esaterako, marratuta) eta ez da ezabatuko.

### Aldatutako atributuak / Atributuak

Testu-atributuetako aldaketak dokumentuan nola bistaratuko diren definitzen du. Letra lodia, etzana, azpimarra eta horien antzeko aldaketak dira.

### Kolorea

Kolore bat hauta daiteke gordetako aldaketa bakoitza identifikatzeko. Zerrendako "Egilearen arabera" baldintza hautatzen bada, LibreOffice(e)k automatikoki zehazten du kolorea eta aldaketak egin dituen egilearen arabera aldatzen du.

## Aldatutako lerroak

Testuko zein lerro aldatu diren adierazteko, ezker edo eskuineko marjinan agertuko den marka bat defini dezakezu.

### Marka

Dokumentuan aldatutako lerroak markatuko diren ala ez eta nola markatuko diren definitzen du. Markak definitu ditzakezu, beti orrialde-marjinaren ezkerrean edo eskuinean ager daitezen, edo barruko edo kanpoko marjinan ager daitezen.

### Kolorea

Testuan aldatutako lerroak nabarmentzeko erabiliko den kolorea zehazten du.

### Aurrebista-eremua

Uneko hautapenaren aurrebista bat bistaratzen du.