Edukiak

# Orokorra

LibreOffice(r)en ezarpen orokorrak zehazten ditu.

Komando hau erabiltzeko...

Aukeratu LibreOffice - Hobespenak Tresnak - Aukerak - LibreOffice - Orokorra.

## Laguntza

Instalatutako laguntzaren portaera zehazten du.

### Aholku luzeak

Ikono batean, menu-komando batean edo elkarrizketa-koadro bateko kontrol batean kurtsorea uzten duzunean laguntza-testu bat bistaratzen du.

## Dokumentuaren egoera

### Inprimatzean "dokumentu aldatua" egoera ezartzen du

Dokumentuaren inprimaketa aldaketatzat jotzen den zehazten du. Aukera hau markatuta dagoenean, dokumentua ixten duzun hurrengo aldian aldaketak gorde nahi dituzun galdetuko dizu. Orduan inprimatze-data aldaketa gisa sartuko da dokumentuaren propietateetan.

## Urtea (bi zifra)

Data-barruti bat definitzen du, eta bertan sistemak bi zifrako urte bat ezagutzen du.

LibreOffice(e)n urteak lau zifrarekin adierazten dira eta, beraz, 1/1/99 eta 1/1/01 daten arteko diferentzia bi urtekoa da. Urtea (bi zifra) ezarpenaren bidez, 2000 urteari gehitzen zaizkion datak bi zifrakoak direnean urteak defini ditzake erabiltzaileak. Horrek esan nahi du 1/1/30 data zehazten baduzu edo ondorengo bat "1/1/20" sarrera 1/1/2020 gisa ezagutzen dela eta ez 1/1/1920 gisa.

## Lagundu LibreOffice hobetzen

### Bidali kraskatzeen jakinarazpenak The Document Foundation fundazioari

Bidali kraskatzeen jakinarazpenak garatzaileen lana eta softwarearen fidagarritasuna hobetzeko. LibreOffice kraskatzen den bakoitzean, arazketa-informazioa duten jakinarazpenak bidaltzeko aukera izango duzu. Horiek erabilgarriak dira arazoaren jatorria aurkitzeko eta hura konpontzeko.

## LibreOffice abiarazle azkarra

### Kargatu LibreOffice sistemaren abioan

Gaituta badago, LibreOffice memorian kargatzen da ordenagailua abiarazten denean, edo LibreOffice berrabiarazten denean. Kargatuta badago, LibreOffice irekitzeko denbora murriztu egiten da. Kargatuta dagoenean, ikono bat ageri da sistemaren erretiluan. Egin eskuineko klik ikonoan dokumentu berriak edo lehendik daudenak irekitzeko edo abiarazle azkarra gelditzeko.

## LibreOffice fitxategi-asoziazioak

### Windowsen aplikazio lehenetsiak

Deitu Windowsen fitxategi-asoziazioen kudeaketari. Botoi honen portaera Microsoft fitxategi-asozizazioen kudeaketa-politikaren araberakoa da, alegia, "Aplikazio lehenetsiak" irekitzen da Windows 7, 8 eta 8.1 bertsioetan, eta mezu bat erakusten dio erabiltzaileari appleta eskuz nola ireki azaltzeko, Windows 10 bertsioan.