Edukiak

# Efektua

Uneko efektuaren ezarpenak eta hobekuntzak zehazten ditu Efektu-aukerak elkarrizketa-koadroan.

## Ezarpenak

Efektu batzuentzat, ezarpen batzuk Efektua fitxan zehaztu daitezke.

### Norabidea

Efektuaren iraupena zehazten du.

#### Hasiera azeleratua

Efektuaren hasierari pixkanaka handitzen doan abiadura esleitzeko aukera ematen du.

#### Amaiera dezeleratua

Efektuaren amaierari pixkanaka moteltzen doan abiadura esleitzeko aukera ematen du.

## Hobekuntzak

Uneko efektuaren hobekuntzak zehazten ditu.

### Soinua

Hautatu soinu bat galeriatik edo hautatu sarrera berezietako bat.

- Soinurik ez - ez da soinurik erreproduzitzen efektuaren animazioan.

- Gelditu aurreko soinua - aurreko efektuaren soinua gelditu egiten da uneko efektua exekutatzean.

- Beste soinu bat - fitxategia irekitzeko elkarrizketa-koadroa bistaratzen du soinu-fitxategia hautatzeko.

### Soinu-botoia

Hautatutako soinu-fitxategia erreproduzitzen du.

### Animazioaren ondoren

Hautatu animazioa amaitu ondoren erakutsiko den kolorea, edo hautatu beste efektu bat zerrendatik:

- Moteldu kolorearekin - animazioaren ondoren kolore motelak beteko du forma.

- Ez moteldu - ez da ondorengo efekturik exekutatuko.

- Ezkutatu animazioaren ondoren - forma ezkutatzen du animazioa amaitutakoan.

- Ezkutatu hurrengo animazioan - forma ezkutatzen du hurrengo animazioan.

### Moteldu kolorea

Hautatu moteltze-kolorea.

### Testu-animazioa

Hautatu uneko formako testuaren animazio modua:

- Dena batera - testu dena batera animatzen du.

- Hitzez hitz - testua hitzez hitz animatzen du.

- Letraz letra - testua letraz letra animatzen du.

#### Karaktereen arteko atzerapena

Hitzen edo letren animazioen arteko atzerapen-ehunekoa zehazten du.