Edukiak

# Kalkulu-orriei formatua ematea

## Kalkulu-orrietako testua formateatzea

1. Hautatu formateatu nahi duzun testua.

2. Hautatu aplikatu nahi dituzun testu-atributuak Formatua barran. Bestela, Formatua - Gelaxkak ere hauta dezakezu. Gelaxken formatua elkarrizketa-koadroa irekiko da, eta hainbat testu-atributu hautatzeko aukera eskainiko zaizu Letra-tipoa fitxa-orrian.

## Kalkulu-orrietako zenbakiak formateatzea

1. Hautatu formateatu nahi dituzun zenbakiak dituzten gelaxkak.

2. Zenbakiak moneta-formatu lehenetsian edo ehunekotan formateatzeko, erabili Formatua barrako ikonoak. Beste formatu batzuk erabiltzeko, aukeratu Formatua - Gelaxkak. Aurrez ezarritako formatu bat hauta dezakezu edo bestela zeuk defini dezakezu Zenbakiak fitxa-orrian.

## Gelaxka eta orrialdeen ertzak eta atzeko planoak formateatzea

1. Formatu bat eslei diezaiokezu edozein gelaxka multzori. Lehenengo, hautatu gelaxkak (hautapen anitzerako, eutsi sakatuta ⌘Ctrl tekla klik egiten duzun bitartean), eta ondoren, aktibatu Gelaxken formatua elkarrizketa-koadroa Formatua - Gelaxkak aukeran. Koadro horretan zenbait atributu hautatu ditzakezu, adibidez itzalak eta atzeko planoak.

2. Formatu-atributuak orri osoari aplikatzeko, aukeratu Formatua - Orrialde-estiloa. Adibidez, goiburukoak eta orri-oinak inprimatutako orrialde bakoitzean agertu daitezen definitu daiteke.

Formatua - Orrialde-estiloa - Atzeko planoa komandoarekin kargatutako irudiak inprimatzean edo inprimatze-aurrebistan soilik egongo dira ikusgai. Atzeko planoko irudia pantailan ere ikusteko, txertatu hura Txertatu - Irudia - Fitxategitik bidez eta kokatu irudia gelaxken atzean Formatua - Antolatu - Atzeko planora erabiliz. Erabili nabigatzailea atzeko planoko irudia hautatzeko.

Erlazionatutako gaiak

Aplikatu formatu automatikoa hautatutako gelaxka-barrutiari

Zenbakien formatu-aukerak

Gelaxken atzeko planoak