Edukiak

# Makroa

Makroa elkarrizketa-koadroa irekitzen du; hor LibreOffice Basic aplikazioko makroak sortu, editatu, antolatu eta exekutatu ditzakezu.

## Makroaren izena

Hautatutako makroaren izena bistaratzen du. Makro baten izena sortzeko edo aldatzeko, sartu izen bat hemen.

## Hemengo makroa / Gorde makroa hemen

Makroak ireki edo gorde ditzakezun liburutegiak eta moduluak zerrendatzen ditu. Makro bat dokumentu jakin batekin gordetzeko, ireki dokumentua, eta gero, ireki elkarrizketa-koadro hau.

## Exekutatu / Gorde

Uneko makroa exekutatzen edo gordetzen du.

## Esleitu

'Pertsonalizatu' elkarrizketa-koadroa irekitzen du. Hor hautatutako makroa menu-komando bati, tresna-barra bati edo gertaera bati esleitu diezaiokezu.

## Editatu

LibreOffice Basic editorea abiarazi eta hautatutako makroa irekitzen du, hura editatzeko.

## Berria/Ezabatu

Makro berri bat sortzen du, edo hautatutako makroa ezabatzen.

Makro berri bat sortzeko, hautatu "Estandarra" modulua Hemengo makroa zerrendan eta sakatu Berria.

Makro bat ezabatzeko, hautatu makroa eta sakatu Ezabatu.

## Antolatzailea

Makro-antolatzailea elkarrizketa-koadroa irekitzen du, eta hor, lehendik dauden makroen moduluak, elkarrizketa-koadroak eta liburutegiak gehitu, editatu edo ezaba ditzakezu.

### Modulua/Elkarrizketa-koadroa

Lehendik dauden makroak eta elkarrizketa-koadroak zerrendatzen ditu.

Modulu edo elkarrizketa-koadro bat liburutegien artean arrastatu eta jaregin dezakezu.

Elkarrizketa-koadro edo modulu bat kopiatzeko, mantendu sakatuta ⌘Ctrl, arrastatzen eta jaregiten duzun bitartean.

### Editatu

Hautatutako makroa edo elkarrizketa-koadroa irekitzen du editatzeko.

### Berria

Modulu berria sortzen du.

Elkarrizketa berri bat sortzen du.

### Liburutegiak fitxa

Makroen liburutegiak kudeatzeko aukera ematen du.

### Kokagunea

Hautatu makroaren liburutegiak dituen kokagunea antolatzeko.

### Liburutegia

Lehendik dauden makroen liburutegiak zerrendatzen ditu.

### Editatu

LibreOffice Basic editorea irekitzen du hautatutako liburutegia aldatzeko.

### Pasahitza

Hautatutako liburutegiaren pasahitza esleitu edo editatzen du. "Standard" liburutegiek ezin dute pasahitzik izan.

### Berria

Liburutegi berria sortzen du.

### Izena

Idatzi hemen elokarrizketa-koadro, liburutegi edo modulu berriaren izena.

### Erantsi

Lokalizatu uneko zerrendan gehitzea nahi duzun LibreOffice Basic liburutegia, eta gero, sakatu Ireki.