Edukiak

# Ezarpen bereziak

Datu-baseetan datuekin lan egiteko modua zehazten du.

Komando hau erabiltzeko...

Datu-basearen leiho batean, aukeratu Editatu – Datu-basea – Ezarpen aurreratuak

Ondorengo kontrolen erabilgarritasuna datu-base motaren araberakoa da:

## Erabili SQL92ren izendatze-murriztapenak

Datu-iturburuetako izenetan SQL92 izen-murriztapenekin bat datozen karaktereak soilik onartzen ditu. Gainerako karaktere guztiak baztertu egiten dira. Izen guztiek letra minuskulaz, letra maiuskulaz edo azpimarraz ( _ ) hasi behar dute. Gainerako karaktereak ASCII letrak, zenbakiak eta azpimarrak izan daitezke.

## Erantsi taulako aliasa SELECT instrukzioetan

Taularen izenari aliasa eransten dio SELECT instrukzioetan.

## Erabili AS gako-hitza taulen alias-izenen aurretik

Zenbait datu-basek "AS" gako-hitza erabiltzen dute izenen eta horien aliasen artean, eta beste batzuek zuriunea erabiltzen dute. Gaitu aukera hau alias aurrean AS txertatzeko.

## Erabili kanpoko elkartzeen sintaxia '{OJ }'

Erabili ihes-sekuentziak kanpoko elkartzeetan (outer joins). Ihes-sekuentzia horren sintaxia {oj outer-join} da

Adibidea:

select Article.* from {oj item LEFT OUTER JOIN orders ON item.no=orders.ANR}

## Ez ikusiarena egin datu-basearen kontrolatzaileko pribilegioei

Datu-basearen kontrolatzaileak emandako sarbide-pribilegioei ez ikusiarena egiten die.

## Ordeztu parametro izendunak ? ikurrarekin

Datu-iturburuko parametro izendunak galdera-ikurrarekin (?) ordezten ditu.

## Erakutsi bertsioaren zutabeak (eskuragarri daudenean)

Datu-base batzuek bertsio-zenbakia esleitzen die eremuei erregistroko aldaketen jarraipena egiteko. Eremuen bertsio-zenbakia puntu bat handitzen da haien edukia aldatzen den bakoitzean. Erregistroaren barneko bertsio-zenbakia bistaratzen du datu-baseko taulan.

## Erabili katalogo-izena SELECT instrukzioetan

Katalogoaren uneko datu-iturburua erabiltzen du. Aukera hori erabilgarria da ODBC datu-iturburua datu-basearen zerbitzaria denean. Ez hautatu aukera hori, ODBC datu-iturburua dBase kontrolatzailea denean.

## Erabili eskema-izena SELECT instrukzioetan

SELECT instrukzioetan eskema-izena erabiltzeko aukera ematen du.

## Sortu indizea ASC edo DESC instrukzioarekin

Indizea sortzen du ASC edo DESC instrukzioaren bidez.

## Amaitu testu-lerroak 'CR + LF' kodeekin

Hautatu testu-lerro guztiak amaitzeko CR + LF kode-bikotea erabiltzea (komenigarria DOS eta Windows sistema eragileetan).

## Ez ikusiarena egin moneta-eremuaren informazioari

Oracle JDBC konexioetarako soilik. Gaituta badago, moneta-eremutzat hartuko den zutaberik ez dagoela zehazten du. Datu-baseak itzulitako eremu mota baztertu egiten da.

## Inprimakiko datuen sarrerak egiaztatzea beharrezko eremuentzako

Erregistro bat sartzen denean edo lehendik dagoen bat eguneratzen denean, sarreraren bat eskatzen duen datu-baseko zutabe bati lotutako eremu bat hutsik uzten bada, eremu hutsaz ohartarazten duen mezu bat bistaratuko da.

Kontrol-lauki hori gaituta ez badago, uneko datu-baseko inprimakiak ez dira berrikusiko beharrezko eremuak bete diren ala ez egiaztatzeko.

Kontrol-laukia erabilgarri dago datuetan idazteko aukera ematen duten datu-iturburu mota guztietarako. Kontrol-laukia ez da ageri kalkulu-orrietan, testuan, csv formatuan eta irakurtzeko soilik diren helbide-liburuetan.

## Erabili ODBCko zehaztapenekin bateragarriak diren data/ordua literalak

Erabili ODBC estandarrarekin bat datozen data/ordua literalak.

## Lehen mailako gakoak onartzen ditu

Gaitu hau datu-baseak lehen mailako gakoak onartzen dituen detektatzeko Base aplikazioak erabiltzen dituen heuristikak gainidazteko.

Datu-base batekin konektatzean API generiko bat erabiltzen bada, esaterako ODBC, JDBC edo ADO, Base aplikazioak heuristika erabiltzen du datu-base horrek lehen mailako gakoak onartzen dituen zehazteko. API horiek ez dute euskarri espezifikorik informazio hori atzitu ahal izateko.

Batzuetan heuristikak huts egiten du. Hiru egoerako kontrol-lauki hau zehaztu gabeko egoeran dago modu lehenetsian, alegia, "aplikatu heuristika" egoeran. Kontrol-laukia gaituta badago, lehen mailako gakoen euskarria badagoela onartzen da. Kontrol-laukia desgaituta badago, lehen mailako gakoen euskarririk ez dagoela onartzen da.

Kontuan izan aukera hori heuristika bertan behera uzteko besterik ez dela. Kontrol-laukia gaitzen bada lehen mailako gakoen euskarria ez duen datu-base baterako, erroreak gertatuko dira.

## Errespetatu datu-basearen kontrolatzaileak emandako emaitza-multzoaren mota

Erabili datu-basearen kontrolagailuaren korritze-ahalmenak emaitza gisa lortutako multzoan. Begiratu ResultSetType Constant Group

## Balio boolearren konparazioa

Hautatu zein konparazio boolear erabiliko den.

## Zutabe motak eskaneatu behar zaizkien errenkadak

Hautatu kontrolagailuak datu mota detektatzeko erabiliko duen errenkada kopurua.